**SPOROČILO ZA OBJAVO**

**Slomškov pohod ob dnevu državnosti in 850-letnici Žičke kartuzije**

Društvo Slomškova romarska pot v sodelovanju z občinami Slovenske Konjice, Šentjur in Vojnik **v četrtek, 25. junija 2015,** organizira **Slomškov pohod ob dnevu državnosti in 850-letnici Žičke kartuzije.**

Pohod na dan državnosti je postal že tradicionalen. Letos ga bomo ob 12.30 sklenili s kratkim kulturnim programom tudi ob častitljivi 850-letnici Žičke kartuzije, kjer bo nato ob 13. uri maša za domovino, ki jo bosta darovala mariborski nadškof in metropolit msgr. mag. Alojz Cvikl in celjski škof msgr. dr. Stanislav Lipovšek.

Romarji se nam lahko pridružijo tudi ob poti:

ob 6.30 pri Slomškovi domačiji na Ponikvi,

ob 7.00 pri župnijski cerkvi na Ponikvi,

ob 9.30 pri cerkvi sv. Uršule,

ob 7.30 pri cerkvi v Novi Cerkvi,

ob 9.00 na Frankolovem in

ob 11.00 v Brdcih.

Ob 15. uri bo za romarje organiziran povratni avtobusni prevoz.

Društvo Slomškova romarska pot je društvo, ki osvešča javnost o delu Antona Martina Slomška na različnih področjih: narodnem, cerkvenem, ekumenskem, kulturnem … Ena od glavnih dejavnostih je tudi skrb je tudi promocija in skrb za Slomškovo romarsko pot. Ta združuje kraje, ki so bili pomembni mejniki Slomškovega življenja, in sicer tako v Sloveniji kot tudi v Avstriji.

Vabimo vas k spremljanju dogodka in prosimo za najavo v vaših medijih.

Jože Planinšek,

predsednik Društva Slomškova romarska pot

info@jozef.si